**ZAPISNIK**

s 8. Sjednice Predsjedništva Vatrogasne zajednice grada Samobora održane 13. studeni 2019. godine u prostorijama Vatrogasne zajednice grada Samobora, Savke Dabčević Kučar 6.

Početak sjednice u 19:08 sati.

Sjednica je sazvana pismenim putem s priloženim Dnevnim redom.

Prisutni članovi Predsjedništva: Željko Koščica, Mladen Žitković, Marijan Telišman, Damir Domin, Dubravko Matijaščić, Tomislav Jurec, Tomislav Slamar i Zdenko Jednar

Prisutni članovi nadzornog odbora: Dražen Stunja

Ostali prisutni: Renato Hribar

Opravdani: Branko Tomašković, Stjepan Celizić

Odsutni: Krunoslav Makarun

Predsjednik Željko Koščica otvorio je sjednicu, pozdravio prisutne članove Predsjedništva i Nadzornog odbora.

Predsjednik Željko Koščica predložio je slijedeći;

**DNEVNI RED**

1. Usvajanje zapisnika s 7. sjednice Predsjedništva
2. Informacije o prijedlogu proračuna za nabavu vatrogasnih vozila i opreme
3. Osposobljavanje za vatrogasna zvanja
* Vatrogasac, informacija
* Časnik 1 klase, informacija
1. Vatrogasna natjecanja:
* Županijsko natjecanje djece i mladeži, informacija
* Županijsko natjecanje odraslih, informacija
* Gradsko natjecanje VZG Samobor, informacija
1. 10. Festival samoborske kotlovine, informacija
2. Zamolbe
3. Razno

Željko Koščica dao je na glasovanje priloženi dnevni red.

**Jednoglasno je usvojen Dnevni red.**

**AD 1.) Usvajanje zapisnika s 7. Sjednice Predsjedništva Vatrogasne zajednice grada Samobora.**

Željko Koščica, ima netko izmjena i dopuna zapisnika.

Izmjena i dopuna zapisnika nije bilo.

**Jednoglasno je usvojen zapisnik s 7. sjednice predsjedništva Vatrogasne zajednice grada Samobora.**

**AD 2.) Informacije o prijedlogu proračuna za nabavu vatrogasnih vozila i opreme**

Željko Koščica, potvrđeno je i usaglašen s Gradom nabava vatrogasne opreme i vozila.

2.350.000,00 kn – za nabavu vozila za VZG Samobor

900.000,00 kn – redovna djelatnost

250.000,00 kn – nabava opreme

1.900.000,00 kn – nabava vozila za JVP Grada Samobora

Ove stavke proknjižiti će se na više načina.

Tomislav Slamar, kako se planira raspodjela vozila?

Željko Koščica, prema Planu kojega samo donijeli.

**AD 3.) Osposobljavanje za vatrogasna zvanja**

Mladen Žitković, osposobljavanje za vatrogasaca trajalo je 74 sata; 34 sata teoretski i 40 sati vježbovni dio.Teorijski dio održan je u prostorijama DVD-a Bobovice. Vježbovni dio održan je na prostoru Javne vatrogasne postrojbe grada Samobora.

Usmeni ispit održao se u prostorijama DVD-a Bobovica u slijedećim terminima 11. 12. i 13. srpnja 2019. godine

Ukupno je prijavljeno 59 kandidata.

Pravo na usmeni ispit imao je 51 kandidat.

42 polaznika uspješno su položila usmeni ispit i stekli zvanje vatrogasac

Mladen Žitković, osposobljavanje za časnika 1 klase trajalo je 8 sati. Predavanje s e održalo u prostorijama DVD-a Bobovica.4. lipnja 2019. godine – održan je ispit za polaznike osposobljavanja za zvanje časnik 1 klase u prostorijama Javne vatrogasne postrojbe Grada Samobora.

Ukupno je prijavljeno 15 kandidata.

Pravo na usmeni ispit imalo je 14 kandidata.

14 kandidata uspješno je položilo pismeni ispit i stekli zvanje časnik 1 klase.

**AD 4.) Vatrogasna natjecanja**

Mladen Žitković,**15. rujna 2019. godine** – održano je Županijsko natjecanje djece i mladeži u Jastrebarskom.Iz Vatrogasne zajednice grada Samobora sudjelovale su 8 ekipa u 3 kategorije.

**Djeca muška:**

DVD Galgovo, 3 mjesto od 44 ekipe

DVD Molvice, 13 mjesto od 44 ekipe

DVD Grdanjci, 41 mjesto od 44 ekipe

**Djeca ženska:**

DVD Grdanjci, 19 mjesto od 21 ekipe

DVD Bobovica, 24 mjesto od 24 ekipe

**Mladež muška:**

DVD Bobovica, 15 mjesto od 23 ekipe

DVD Grdanjci, 17 mjesto od 23 ekipe

DVD Pavučnjak, 20 mjesto od 23 ekipe

Mladen Žitković, 02. lipnja 2019. godine u Božjakovini, VZO Brckovljanima- održano je Županijsko natjecanje Vatrogasne zajednice Zagrebačke županije.

Iz Vatrogasne zajednice grada Samobora prisustvovalo je pet ekipa.

U kategoriji muški A: Rude, Pavučnjak i Galgovo.

U kategoriji muški B: Bregana i Petkov Breg

Postignuti su slijedeći rezultati:

***Muški A:***

DVD Pavučnjak 16 mjesto od 30 ekipa

DVD Rude 20 mjesto od 30 ekipa

DVD Galgovo 30 mjesto od 30 ekipa

***Muški B:***

DVD Bregana 1 mjesto od 16 ekipa

DVD Petkov Breg 11 mjesto od 16 ekipa

Mladen Žitković, **09. lipnja 2019. godine –** održano je gradsko natjecanje Vatrogasne zajednice grada Samobora u Klokočevcu. Natjecanju je pristupilo 21 ekipa u pet kategorija.

Muški A – 5 ekipa, muški B -4 ekipe, mladež muška – 3 ekipe, djeca muška – 8 ekipa i djeca ženska – 2 ekipe.

Postignuti su slijedeći rezultati za prva tri mjesta:

***Djeca muška:***

1. DVD Molvice
2. DVD Galgovo
3. DVD Bobovica

***Djeca ženska:***

1. DVD Grdanjci

***Mladež ženska:***

1. DVD Klokočevac

***Mladež muška:***

1. DVD Bobovica
2. DVD Pavučnjak
3. DVD Grdanjci

***Muški A:***

1. Rude
2. Pavučnjak
3. Galgovo

***Muški B:***

1. DVD Bregana
2. DVD Rude
3. DVD Petkov Breg

Mladen Žitković, čestitam svima na postignutim rezultatima.

**AD 5.) 10. Festival samoborske kotlovine, informacija**

Mladen Žitković, 20. listopad 2019. godine – održan je 10. Festival samoborske kotlovine. Festivalu je prisustvovala Javna vatrogasna postrojba Grada Samobora i slijedeća dobrovoljna vatrogasna društva: Chromos, Molvice, Grdanjci, Manja Vas, Klokočevac, Cerje, Bregana, Samobor, Rude, Jarušje, Drežnik, Pavučnjak, Bobovica, Galgovo, Vrbovec i Ribnica

Postignuti su slijedeći rezultati:

1. DVD Bobovica
2. DVD Grdanjci
3. DVD Molvice

Mladen Žitković, bili smo pohvaljeni od strane Grada za dobru organizaciju.

**AD 6.) Zamolbe**

Željko Koščica, pristigla nam je zamolba za uređenje doma i spremišta od DVD-a Manja Vas.

Rasprave nije bilo.

**Jednoglasno je usvojena zamolba DVD-a Manja Vas za uređenjem doma i spremišta s iznosom od 25.000,00 kn.**

Željko Koščica, pristigla nam je zamolba za uređenje doma i spremišta od DVD-a Pavučnjak.

Rasprave nije bilo.

**Jednoglasno je usvojena zamolba DVD-a Pavučnjak za uređenjem doma i spremišta s iznosom od 25.000,00 kn.**

Željko Koščica, pristigla nam je zamolba za uređenje doma i spremišta od DVD-a Samobor.

Rasprave nije bilo.

**Jednoglasno je usvojena zamolba DVD-a Samobor za uređenjem doma i spremišta s iznosom od 25.000,00 kn.**

Željko Koščica, pristigla nam je zamolba za uređenje doma i spremišta od DVD-a Bobovica.

Rasprave nije bilo.

**Jednoglasno je usvojena zamolba DVD-a Bobovica za uređenjem doma i spremišta s iznosom od 25.000,00 kn.**

Željko Koščica, pristigla nam je zamolba od DVD-a Bobovica vezana za opremu za djecu i mladež u iznosu od 4.337,50 kn. Predlažem da se isplate financijska sredstva u visini od 3.000,00 kn

Rasprave nije bilo.

**Jednoglasno je usvojen prijedlog o isplati 3.000,00kn za opremu za djecu i mladež za DVD Bobovica.**

Željko Koščica, pristigla nam je zamolba od DVD-a Pavučnjak vezana za opremu za djecu i mladež u iznosu od 3.750,00 kn. Predlažem da se isplate financijska sredstva u visini od 3.000,00 kn

Rasprave nije bilo.

**Jednoglasno je usvojen prijedlog o isplati 3.000,00kn za opremu za djecu i mladež za DVD Pavučnjak.**

Željko Koščica, imamo i jednu zamolbu vezanu punjač akumulatora od DVD-a Drežnik. Mi smo kupili pet punjača akumulatora po cijeni od 60 kuna. Jednoga budemo predali DVD-u Drežnik.

**AD 7.) Razno**

Mladen Žitković, pohvalio vatrogasce koji su sudjelovali na 23.skupu spačeka.

Damir Domin, slijedeće godine DVD Samobor slavi 130. godina postojanja. Obljetnica će se održati 23. svibnja 2020. godine. Sve ostalo budemo dogovorili sa Zajednicom.

Dubravko Matijaščić, zahvalio se svima koji su došli na posljednji ispraćaj njegovog oca.

*Rasprave nije bilo.*

Željko Koščica, hvala Vam na suradnji te bi zaključio Sjednicu.

Sjednica završila u 20:28 sati.

**ZAPISNIČAR PREDSJEDNIK**

 Renato Hribar ,v.r. Željko Koščica, v.r.

***Sjednica snimljena pod brojem: 190401\_002***